## Tartalom

- Kezdőlap
- Ajánlás
- A szerző
- Fejezetek:
- - 1. Zoé
  - 2. A büdös bogár
  - 3. A víz
  - 4. Apu bevásárol
  - 5. A varázsszőnyeg
  - 6. Zoé "pocakozik"
  - 7. Cinkosság
  - 8. A játék
  - 9. Bújócska
  - 10. Mire jó egy pingponglabda?
  - 11. A reggelek
  - 12. A virágok
  - 13. Zoé és a léptek
  - 14. A szörnyeteg
  - 15. Nagymosás
  - 16. Zoé "mozija"
  - 17. Apu fáradt
  - 18. Farsang
  - 19. Papírgalacsin
  - 20. Zoé felesel
  - 21. A Nagypapa
  - 22. A horgászás
  - 23. A dinoszaurusz
  - 24. A megoldás kulcsa
  - 25. Zoé válasza
  - 26. Másnap
- Impresszum

## Másnap

> Reggel Zoé nagyot nyújtózkodott és kaparászott, mire Tina kinyitotta a szemét.
> Zoé jelezte, hogy kéri a reggelijét, így a kislány felkelt, és kiengedte a cicát, aztán ő is utánament. Kitöltötte egy tálkába az eleséget, és nézte, hogy eszik a cica.

> Zoé hamar megreggelizett, és elindult, hogy mindenkit felébresszen.
> Lassan az egész család magához tért, és nagy csörömpölések közepette készült a kávé, a pirítós, a kakaó. A kalács is előkerült meg a vaj is. Asztalhoz ültek fáradt szemekkel, mélázó arccal, ásítozva.

> Zoé nagy elégedettségében, hogy mindenki ott van, eldobta magát, és feltárta a pocakját.

> Tina odanézett, és hirtelen kiesett a kezéből a bögre. A kakaó szétfolyt a terítőn, lecsöpögött a padlóra, a bögre összetört. A felnőttek megszidták Tinát, de a kislányt most ez nem zavarta.

> Zoé is elfutott a zajra, de kíváncsisága visszahozta, és megszagolta a kiömlött kakaót.

> Tinának hirtelen eszébe jutott az álma.

> A Nagyi összeszedte a cserepeket, és felmosta a padlót. A Nagypapa rágyújtott a pipára, Apu pedig még mindig álmatagon nézett ki a fejéből.

> Akkor Zoé megint megmutatta a pocakját, mert az első kísérlete nem járt sikerrel. Még nyávogott is hozzá. Mindenki odanézett. Egy fehér foltocska volt a cica hasán. A folt pedig szív alakú volt. Tina felkiáltott.

> - A szeretet ősi jele! Anyukám! Tengeranyukám!

> Senki nem értette, mit hadovál ez a gyerek. A felnőttek már csak ilyenek. Nem veszik észre azt, ami az orruk előtt van.

> Vissza a kötet elejére >