## Tartalom

- Kezdőlap
- Ajánlás
- A szerző
- Fejezetek:
- - 1. Zoé
  - 2. A büdös bogár
  - 3. A víz
  - 4. Apu bevásárol
  - 5. A varázsszőnyeg
  - 6. Zoé "pocakozik"
  - 7. Cinkosság
  - 8. A játék
  - 9. Bújócska
  - 10. Mire jó egy pingponglabda?
  - 11. A reggelek
  - 12. A virágok
  - 13. Zoé és a léptek
  - 14. A szörnyeteg
  - 15. Nagymosás
  - 16. Zoé "mozija"
  - 17. Apu fáradt
  - 18. Farsang
  - 19. Papírgalacsin
  - 20. Zoé felesel
  - 21. A Nagypapa
  - 22. A horgászás
  - 23. A dinoszaurusz
  - 24. A megoldás kulcsa
  - 25. Zoé válasza
  - 26. Másnap
- Impresszum

## A víz

> Mint minden este, – (Tengeranyu helyett), – most már Nagyi engedte meg a fürdővizet Tinának. Aztán nyitva hagyta az ajtót, és kiment a konyhába, hogy teát csináljon.

> Zoé kihasználta az alkalmat, és beosont a fürdőszobába. Ugyan ki volt tiltva onnan, de amikor csak tehette, belopózott, és beugrott a kádba, mert az olyan érdekes volt számára.

> Igen ám, de a kádban most víz volt. Zoé ugrott, és hirtelen teljesen más helyzetben találta magát, mint amit megszokott. A bundája csupa víz lett, ő pedig kétségbeesetten próbált kievickélni a kádból. Végül sikerült. Gyorsan eliszkolt, és közben többször is megrázta a bundáját, hogy megszabaduljon a víztől. Attól kezdve már nem érzett többé vonzalmat a kád iránt.

> Zoé annak ellenére, hogy macska volt, imádta a vizet, de fürödni azért ő sem szeretett.

> Volt egy ivókútja, amiből fölbugyogott a víz. Azért kapta, hogy sokat igyon, a cicák ugyanis hajlamosak a vesebajra.

> Zoénak ilyen baja nem volt. Rendszeresen beleivott Tina vizébe, aki amerre éppen járt, mindig otthagyott egy fél pohár vizet. Tina erre azt találta ki, hogy buborékos vizet iszik, mert a cica attól elhátrált. Igen ám, de Zoé mérhetetlenül kíváncsi cica volt, és a kislány erre nem számított.

> Egy nap Zoé beledugta az egész fejét a pohárba, és belenyalt a buborékos vízbe is.
> Tina bosszús lett, de attól kezdve rendet tartott. Többé nem hagyott szanaszét félig telt vizes poharakat. Ha szomjas volt, megivott egy egész pohár vizet, és utána a poharat a mosogatóba rakta.

> Tengeranyu biztosan örülne, ha látná, milyen rendes gyermeke van.

> Következő fejezet >