## Tartalom

- Kezdőlap
- Ajánlás
- A szerző
- Fejezetek:
- - 1. Zoé
  - 2. A büdös bogár
  - 3. A víz
  - 4. Apu bevásárol
  - 5. A varázsszőnyeg
  - 6. Zoé "pocakozik"
  - 7. Cinkosság
  - 8. A játék
  - 9. Bújócska
  - 10. Mire jó egy pingponglabda?
  - 11. A reggelek
  - 12. A virágok
  - 13. Zoé és a léptek
  - 14. A szörnyeteg
  - 15. Nagymosás
  - 16. Zoé "mozija"
  - 17. Apu fáradt
  - 18. Farsang
  - 19. Papírgalacsin
  - 20. Zoé felesel
  - 21. A Nagypapa
  - 22. A horgászás
  - 23. A dinoszaurusz
  - 24. A megoldás kulcsa
  - 25. Zoé válasza
  - 26. Másnap
- Impresszum

## A horgászás

> Nagypapa imádott horgászni.

> - Nagypapa! Igaz, hogy ha a kifogott halat visszaengedjük, cserébe hármat kívánhatunk? – kérdezte Tina.

> Nagypapa nem felelt rögtön. Hogy mondhatná a kisunokájának, hogy nincsenek csodák? Hogy vehetné el tőle a reményt?

> - Igen, igaz. Csak a jó halat kell megtalálni hozzá.

> Ahogy kimondta, egy hal akadt a horgukra. Jó súlyos hal volt, a bot egészen meggörbült. Nagypapa erősen tartotta, és fárasztotta a halat. Jó nagy küzdelem után meglátták a hal fejét. Gyönyörű sárga színe volt. Nagypapa szólt Tinának, hogy rakja oda a hálót, ő pedig beleemelte a halat. Volt vagy öt kilós.

> Tina megkérdezte:

> - Nagypapa, ez egy „jó hal”?
> - Ühüm.
> - Akkor most kívánhatok?
> - Ühüm.

> - Te szépséges halacska, nekem csak egy kívánságom van. Hozd vissza az Anyukámat!

> Nagypapa rekedten köhögni kezdett.
> - Visszaengedjük? – kérdezte Tina.
> - Ühüm.

> Nagypapa remegő kézzel kivette a horgot a hal szájából, és Tinával együtt visszaengedték a vízbe. A hal csobbant egyet, és villámgyorsan elúszott.

> Következő fejezet >