## Tartalom

- Kezdőlap
- Ajánlás
- A szerző
- Fejezetek:
- - 1. Zoé
  - 2. A büdös bogár
  - 3. A víz
  - 4. Apu bevásárol
  - 5. A varázsszőnyeg
  - 6. Zoé "pocakozik"
  - 7. Cinkosság
  - 8. A játék
  - 9. Bújócska
  - 10. Mire jó egy pingponglabda?
  - 11. A reggelek
  - 12. A virágok
  - 13. Zoé és a léptek
  - 14. A szörnyeteg
  - 15. Nagymosás
  - 16. Zoé "mozija"
  - 17. Apu fáradt
  - 18. Farsang
  - 19. Papírgalacsin
  - 20. Zoé felesel
  - 21. A Nagypapa
  - 22. A horgászás
  - 23. A dinoszaurusz
  - 24. A megoldás kulcsa
  - 25. Zoé válasza
  - 26. Másnap
- Impresszum

## Zoé "mozija"

> Tina nagyon szerette a meséket, többször is meg tudta nézni őket, és nem unta meg. Volt, hogy két hétig állandóan ugyanazt a rajzfilmet nézte, mert akkor éppen az volt a kedvence.

> Zoé nem értékelte Tina műsorait, ő a természetfilmeket szerette; főleg azokat, amikben madarakat mutattak. Olyankor odaült a tévé elé, és csak bámulta a képernyőt, közben pedig forgatta a füleit a madárcsicsergés hangjára.

> Zoé néha nézte ugyan a tévét, de az ő igazi „mozija” a teraszajtó volt. Órákat tudott ott ülni, és lesni a madarakat, a mókusokat, a lehulló faleveleket, mindent, ami mozgott. Ha nem tudta elkapni a zsákmányt, mert a teraszajtó zárva volt, furcsa nyekergő-ciripelő hanggal adta hírét nemtetszésének.

> Volt, amikor Tina is odaült a cica mellé, és együtt nézték az ugráló, rohangáló mókusokat, a repkedő széncinegéket, a kék cinkéket, a kövér galambokat, a varjakat és a rigókat.

> Tina sokat tudott a madarakról, mert volt egy képeskönyve, amiben benne voltak a leggyakoribb madarak, színes képekkel. Ezt a könyvet sokszor lapozgatta, mert szerette nézni a képeket, és közben Apu segítségével hamar megtanulta a madarak nevét is.

> Következő fejezet >