## Tartalom

- Kezdőlap
- Ajánlás
- A szerző
- Fejezetek:
- - 1. Zoé
  - 2. A büdös bogár
  - 3. A víz
  - 4. Apu bevásárol
  - 5. A varázsszőnyeg
  - 6. Zoé "pocakozik"
  - 7. Cinkosság
  - 8. A játék
  - 9. Bújócska
  - 10. Mire jó egy pingponglabda?
  - 11. A reggelek
  - 12. A virágok
  - 13. Zoé és a léptek
  - 14. A szörnyeteg
  - 15. Nagymosás
  - 16. Zoé "mozija"
  - 17. Apu fáradt
  - 18. Farsang
  - 19. Papírgalacsin
  - 20. Zoé felesel
  - 21. A Nagypapa
  - 22. A horgászás
  - 23. A dinoszaurusz
  - 24. A megoldás kulcsa
  - 25. Zoé válasza
  - 26. Másnap
- Impresszum

## A megoldás kulcsa

> Tina már napok óta nyugtalan volt. Le akart menni a tóhoz, hogy megkérdezze az aranyhalat...

> A Nagypapa visszatértével, most elég sok munka akadt, és Tinát is befogták, hogy segítsen. Amikor végre nem figyeltek rá, gyorsan kiszökött.

> Futott a tóhoz lélekszakadva, mintha az élete függne tőle.

> Zihálva, kifulladva nézte a vizet, hátha meglátja a halacskát.
> Ahogy levegőhöz jutott, szólongatni kezdte az aranyhalat.

> - Szépséges halacska, mikor teljesíted a kívánságomat?

> Egyszer csak a víz bugyborékolni kezdett, és egy sárga fejecske bukkant föl.

> - Nem áll hatalmamban visszahozni az anyukádat, ahogy te szeretnéd – mondta a hal. - Annyit azonban segíthetek, hogy Zoé a megoldás kulcsa.

> - Zoé? A cicám?
> - Igen.
> - De hogyan?
> - Keresd a jelet!
> - Milyen jelet?
> - A szeretet ősi jelét.
> - Ezt nem értem.
> - Meg fogod érteni.
> - Mikor?
> - Az csak rajtad múlik.

> Tina lógó orral ballagott hazafelé. Ráadásul Nagyi is leteremtette, amiért nem szólt senkinek, hogy hová megy, és kivonta magát a munkák alól. Büntetésképpen neki kellett egyedül elmosogatnia vacsora után.

> Ez most jól is jött Tinának, mert mosogatás közben nyugodtan gondolkodhatott a halacska üzenetén.

> Vajon mi lehet a szeretet ősi jele?

> Amíg így töprengett, rájött, hogy elég megkérdeznie Zoét. Hiszen neki biztosan tudnia kell!

> Egyre gyorsabban sikálta az edényeket, hogy mielőbb elkészüljön.

> Következő fejezet >