## Tartalom

- Kezdőlap
- Ajánlás
- A szerző
- Fejezetek:
- - 1. Zoé
  - 2. A büdös bogár
  - 3. A víz
  - 4. Apu bevásárol
  - 5. A varázsszőnyeg
  - 6. Zoé "pocakozik"
  - 7. Cinkosság
  - 8. A játék
  - 9. Bújócska
  - 10. Mire jó egy pingponglabda?
  - 11. A reggelek
  - 12. A virágok
  - 13. Zoé és a léptek
  - 14. A szörnyeteg
  - 15. Nagymosás
  - 16. Zoé "mozija"
  - 17. Apu fáradt
  - 18. Farsang
  - 19. Papírgalacsin
  - 20. Zoé felesel
  - 21. A Nagypapa
  - 22. A horgászás
  - 23. A dinoszaurusz
  - 24. A megoldás kulcsa
  - 25. Zoé válasza
  - 26. Másnap
- Impresszum

## A szerző

> 1977-ben születtem Újpesten. A nyár utcai általános iskolába jártam, ami 2 percre volt tőlünk.
> Mai napig szívesen emlékszem vissza alsós tanító nénimre, aki a Tüskevár c. könyvet olvasta fel nekünk osztályfőnöki órákon. Ő szerettette meg velem az olvasást.

> Középiskolai tanulmányaim alatt olyan jó pedagógusok tanítottak, mint Kerekes Barnabás és Gelle István. Ők csöpögtették belém az irodalom- és nyelvtanszeretetet, a humánum, az erkölcs és az empátia mezsgyéjén. Ezeket akkor még nem értettem. Csak egy lázadó kamasz voltam haraggal a szívemben; flegma és nemtörődöm.

> Kerekes tanár úr révén ismerhettem meg a Péchy Blanka alapította „Beszélni nehéz!” mozgalmat, és a mai napig küldöm a „megoldásokat”, de most már nem a „Beszélni nehéz!”, hanem a „Szóról-szóval” nevet viseli ez a mozgalom. 2009-ben a Péchy Blanka-jutalom 2. (egyéni) fokozatát nyertem el.

> Édesanyámtól örököltem a rajzkészségemet, Édesapámtól pedig a csavaros eszemet, aki állandó fejtörőkkel, találós kérdésekkel bombázott az én kérésemre. Van egy bátyám is, aki születésem után így nyilatkozott rólam: „Jó, jó, de mikor visszük vissza?”

> Sokáig kerestem a helyem a világban, míg végül találkoztam a férjemmel, Héthelyi Lajossal.
> 1999 óta ismerjük egymást, és 2007-ben esküdtünk. Ő a mindenem. Közös gyermekünk nem született, de a sors kárpótolt, és öt unokát adott nekünk, Lajos első házasságából származó gyerekeitől. A mesém nekik íródott.

> A főszereplőmről még nem ejtettem szót. Zoé, a cicánk ihlette mesekönyvemet, amiben minden szó igaz. Nekem valójában könnyű dolgom volt, mert csak le kellett írnom Zoé mindennapjait.

> Héthelyi Krisztina