## Tartalom

- Kezdőlap
- Ajánlás
- A szerző
- Fejezetek:
- - 1. Zoé
  - 2. A büdös bogár
  - 3. A víz
  - 4. Apu bevásárol
  - 5. A varázsszőnyeg
  - 6. Zoé "pocakozik"
  - 7. Cinkosság
  - 8. A játék
  - 9. Bújócska
  - 10. Mire jó egy pingponglabda?
  - 11. A reggelek
  - 12. A virágok
  - 13. Zoé és a léptek
  - 14. A szörnyeteg
  - 15. Nagymosás
  - 16. Zoé "mozija"
  - 17. Apu fáradt
  - 18. Farsang
  - 19. Papírgalacsin
  - 20. Zoé felesel
  - 21. A Nagypapa
  - 22. A horgászás
  - 23. A dinoszaurusz
  - 24. A megoldás kulcsa
  - 25. Zoé válasza
  - 26. Másnap
- Impresszum

## A dinoszaurusz

> Nagyon meleg nyári nap volt. A nagyszülők elbóbiskoltak.

> Tina kérte Aput, hogy menjenek el fagyizni. Zoét is magukkal vitték egy hátizsákban, amit Apu cipelt. Útközben lakott egy dinoszaurusz az egyik ház kertjében. Nem volt nagy, épp a kerítés tetejéig ért, de csak Tina látta. Hiába mutatta az Apukájának, hol van, ő nem látta. Zoé viszont kapart és fújt a hátizsákban, mert ő megérezte a szagát.

> Hiába, a felnőttek, mire felnőnek, vakok lesznek. Én nem akarok felnőni! – gondolta magában Tina. Ha Tengeranyu itt lenne, ő bezzeg látná, mert benne még meg volt a látás képessége. Ő sosem nevette ki, ha valami olyat mondott, ami a felnőttek szerint nem lehetett igaz.

> Vajon a halacska mikor teljesíti a kívánságát?

> A fagyizó tömve volt. Ők kehelyben kérték a fagyit, és kiültek a kerthelyiségbe.
> Zoét hátizsákostul az egyik székre rakták. Ő nem kaphatott fagyit, mert a cicáknak az méreg. Megbetegedhetnek tőle.

> Következő fejezet >